১৯৬৫ সালে তিনি "শহীদ" চলচ্চিত্রে পার্শ্বচরিত্রে অভিনয় করেন। তিনি সহজেই নিজেকে প্রধান নারী চরিত্র থেকে পার্শ্বচরিত্রে মানিয়ে নেন। এই চলচ্চিত্রে অভিনয়ের জন্য তিনি 
বেঙ্গল ফিল্ম জার্নালিস্টস এ্যাসোসিয়েশন অ্যাওয়ার্ডসের শ্রেষ্ঠ পার্শ্বচরিত্রে অভিনেত্রীর পুরস্কার লাভ করেন। পরবর্তীতে তার পার্শ্বচরিত্রে অভিনীত ওয়ারিশ, বিশ্বাস, ইয়াকীন, আদমি অউর ইনসান, গুমরাহ, উপহার, কয়েদ, ভানওয়ার, টাঙ্গেওয়ালা, হীরালাল পান্নালাল প্রশংসিত হয়। পার্শ্বচরিত্রে তিনি মনোজ কুমার পরিচালিত সাতটি চলচ্চিত্র - "শহীদ", "উপকার", "পুরব অউর পশ্চিম", "সন্ন্যাসী", "শোর", "রোটি কাপড়া অউর মাকান", "দশ নাম্বারি" ও "সন্তুষ"-এ অভিনয় করেন। "আনহোনী" ছবিতে তার খলচরিত্রে অভিনয় করে দর্শকদের অবাক করে দেন। ১৯৭৪ সালে কামিনি কৌশল প্রেম নগর ও ১৯৭৬ সালে মহাচোর ছবিতে রাজেশ খান্নার মায়ের ভূমিকায় এবং দো রাস্তে ছবিতে ভাবীর ভূমিকায় অভিনয় করেন। সর্বশেষ তিনি ২০১৩ সালে "চেন্নাই এক্সপ্রেস"-এ শাহরুখ খানের দাদীর ভূমিকায় এবং ২০১৪ সালে "পুরানি জিনস" ছবিতে অভিনয় করেন।

পার্শ্বচরিত্রে অভিনয়
টেলিভিশন অভিনয়
কর্মজীবন
পুরস্কার